Kuna mul oli miskitõttu meelde jäänud, et seda tainast kohupiimaga tehakse, oli mul külmkappi paar pakki varutud ja seega oli vaja kohupiim ära teha. Suureks rõõmuks leidsingi Mannil viidatud Kiilikese blogist kohupiimataina retsepti ja mis eriti hea - selgus, et see tainas ei jää käte külge kinni ja seda on ülihää rullida. Sisuks mõõtsin oma uhiuue kaaluga täpselt kilo kapsast. No on ikka kaal hea asi, kust ma muidu oleks teadnud, et mu kapsapea kaalub 2,6 kg? Ja sellest siis veel kilo välja mõõta. Teinekord päris kilo ei pane kapsast, 900 on paras. Linaseemneid uhasin sisse kah. Esimese vasika nime vääriliselt tuli kohati liiga paks, st et sisu oleks pidanud ühtlasemalt, ühepaksuselt jagama ja taina enne rullimist neljakandiliseks pätsiks tegema, et siis olekski kohe ristküliku ehk välja rullinud.